দিল্লির সহিংসতা ‘পরিকল্পিত ষড়যন্ত্র’, অমিতের পদত্যাগ দাবি সোনিয়ার | উপমহাদেশ | দেশ রূপান্তর
দিল্লির সহিংসতা ‘পরিকল্পিত ষড়যন্ত্র’, অমিতের পদত্যাগ দাবি সোনিয়ার
অনলাইন ডেস্ক | ২৬ ফেব্রুয়ারি, ২০২০ ১৫:৪৭
ভারতের রাজধানী দিল্লিতে কয়েক দশকের মধ্যে নজিরবিহীন সাম্প্রদায়িক সহিংসতার দায় নিয়ে কেন্দ্রীয় স্বরাষ্ট্রমন্ত্রী অমিত শাহের পদত্যাগ দাবি করেছেন কংগ্রেস সভানেত্রী সোনিয়া গান্ধী।
টানা চার দিনের এই সহিসংতাকে ‘পরিকল্পিত ষড়যন্ত্র’ আখ্যা দিয়ে বুধবার এক সংবাদ সম্মেলনে এমন দাবি করেন তিনি।
সোনিয়া গান্ধী বলেন, ‘গত সপ্তাহে কেন্দ্রীয় স্বরাষ্ট্রমন্ত্রী কোথায় ছিলেন? কী করছিলেন তিনি? পরিস্থিতি নিয়ন্ত্রণের বাইরে চলে যাচ্ছে দেখেও কেন আগে থেকে আধাসেনা ডাকা হলো না?’
দিল্লির সংঘর্ষের জন্য বিজেপিকে দায়ী করে তিনি বলেন, ‘এই সংঘর্ষের পেছনে পরিকল্পিত ষড়যন্ত্র রয়েছে। দিল্লির ভোটের সময় দেশবাসী সেটা দেখেছে।’
‘অনেক বিজেপি নেতা উস্কানিমূলক মন্তব্য করে ভয় ও হিংসার পরিবেশ তৈরি করেছে। এমনকি, গত রবিবারও এক বিজেপি নেতা একই রকম মন্তব্য করেছেন’ যোগ করেন কংগ্রেস সভানেত্রী।
বিতর্কিত নাগরিকত্ব সংশোধনী আইন (সিএএ) নিয়ে বিক্ষোভ বন্ধে ক্ষমতাসীন বিজেপি নেতা কপিল মিশ্রার আল্টিমেটামের কয়েক ঘণ্টা পর রবিবার রাজধানী দিল্লিতে সংঘর্ষ ছড়িয়ে পড়ে। সিএএ-বিরোধী বিক্ষোভকারীদের ওপর সশস্ত্র হামলা শুরু করে আইনটির সমর্থকরা।
বিবিসি বাংলা জানায়, পুলিশের ভূমিকা নিয়ে বিতর্ক আছে। সামাজিক যোগাযোগ মাধ্যমে কিছু ভিডিও ছড়িয়ে পড়েছে, যেখানে দাঙ্গাকারীদের সঙ্গে পুলিশ দাঁড়িয়ে আছে দেখা যাচ্ছে।
সাম্প্রদায়িক সহিংসতার চতুর্থ দিনে শান্তির আহ্বান মোদির
১০ ঘন্টা ১৮ মিনিট
২৭ ঘন্টা ২৯ মিনিট
৭ জনের মৃত্যু, দিল্লিতে তাবলীগের আরও ২৪ জন করোনায় আক্রান্ত
৩৫ ঘন্টা ৩৯ মিনিট
২৪৪ ঘন্টা ১৪ মিনিট
ভয় পাওয়ার তেমন কিছু নেই: করোনা থেকে সেরে ওঠা ব্যক্তি
৩৮৯ ঘন্টা ৩৯ মিনিট